b'\n_START_ARTICLE_\nRudi Ah\xc4\x8dan\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je 1943 na rudarskem oddelku ljubljanske Tehni\xc5\xa1ke fakultete in 1965 doktoriral iz tehni\xc5\xa1kih znanosti na beograjski univerzi. Strokovno se je izpopolnjeval Nem\xc4\x8diji, Belgiji in Poljski. Leta 1966 je bil izvoljen za izrednega in 1972 za rednega profesorja na Fakulteti za naravoslovje in tehnologijo v Ljubljani. Podro\xc4\x8dje njegovega delovanja je bilo podzemni izkop premoga. V dolgoletni praksi v rudnikih je izdelal 85 projektov, \xc5\xa1tudij in raziskav predvsem za rudnik lignita v Velenju in zasavske ter kitajske premogovnike. Objavil je 71 znanstvenih in strokovnih razprav, od tega 24 v tuji strokovni literaturi. Za dose\xc5\xbeke na raziskovalnem podro\xc4\x8dju je 1981 prejel Kidri\xc4\x8devo nagrado. Kot izvedenec v skupini Evropske ekonomske komisije je sodeloval pri Organizaciji zdru\xc5\xbeenih narodov v \xc5\xbdenevi in bil \xc4\x8dlan drugih evropskih zdru\xc5\xbeenj za odkopavanje premoga.'